**Strateegia meetme rakendamise vajaduse lühikirjeldus:**

Meetme rakendamine aitab kaasa MTÜ Partnerid piirkonna ettevõtluse aktiivsuse kasvule ning konkurentsivõime ja suutlikkuse paranemisele. Meetmel on tähtis roll paremini rakendada kohalikku toorainet, ressurssi, potentsiaali (kohalik inimene, kultuur, loodus, miljööpärand, säästev energia, mereäärne asukoht) ning parandada ettevõtluskeskkonda, suurendada ettevõtlikkust ja ettevõtjate konkurentsivõimet, pakkuda elanikele ja külastajatele uusi tooteid ja teenuseid, soodustada ettevõtete integreerimist ja keskkonnasäästlikumat majandamist. Ettevõtlustegevuse mitmekesistamine on üks konkurentsivõime parandamise ja täiendavate sissetulekute saamise võimalusi. Tegevuspiirkonnas on ressursse, mida kasutades on võimalik maa ja linna erinevusi tasakaalustada. Tuginedes piirkonna vajadustele, toetatakse kohalike ettevõtete loomist ja arendamist, mille fookuseks on kohalikul ressursil põhinevate uudsete toodete ja teenuste väljaarendamine, seejuures kaitstes ja hoides olemasolevaid ressursse. Kohaliku ressursi all peetakse silmas nii loodusvarasid, maastikku, tööjõudu, piirkonnale iseloomulikke oskusi ja traditsioone. Meetme rakendamise mõju avaldub uute algatuste ja ettevõtete arvus ning paranenud konkurentsivõimega ettevõtete arvus. Meetme rakendamise tulemusena tekib piirkonda uusi ja parendatud tooteid/teenuseid, töökohti, suureneb ettevõtlikkus ja konkurentsivõime, paranevad ettevõtete töötajate oskused.

**Strateegia meetme eesmärk**:

1. Meetme strateegiline eesmärk: mitmekesine ja konkurentsivõimeline ettevõtlus

2. Alameetme eesmärk: piirkonnas tegutsevate ettevõtjate elujõulisuse ja jätkusuutlikkuse kasv läbi kohalikul ressursil põhinevate uudsete toodete ja teenuste arendamise ning olemasolevate ressursside hoidmise.

Meetme fookuseks on:

• kohalikul ressursil põhinevate uudsete toodete ja teenuste väljaarendamine.

 Eelistatud on:

• kohalikul ressursil põhinevate uudsete toodete ja teenuste väljaarendamine, seejuures kaitstes ja hoides olemasolevaid ressursse

**Toetatavad tegevused:**

"Meetmest toetatakse järgmisi tegevusi:

1. kohalikul ressursil põhinevate uudsete teenuste/toodete (s.h.kohalik toit), mis on eelkõige suunatud tegevuspiirkonna ettevõtetele ja elanikkonnale, väljaarendamine,

 2. alternatiivenergia kasutusele võtmine (s.h. biomassi, hakkepuidu, energiavõsa, tuule jms) 3.lühikese toidutarneahela loomine tootjalt tarbijani

4.töökeskkonna parandamine (tööohutus, keskkonnakaitse, keskkonnahoid, taaskasutus jne), 5.protsesside efektiivsuse jms investeeringud,

**Abikõlbulikud kulud:**

**1**. ehitise ehitamise ja parendamise kulud

2. taristuinvesteeringud - veevarustus-, kanalisatsiooni- ja reoveepuhastussüsteemi, elektrisüsteemi ja elektripaigaldase, juurdepääsutee ehitamise kulud ning nende juurde kuuluvate seadmete ostmise, paigaldamise ja vastava võrguga liitumise kulud üksiktarbija hoonest kuni liitumispunktini

3. masina, seadme, sisseseade või muu põhivara ostmise ja paigaldamise kulud (s.h. kasutatud seadme või masina ostmise kulud, kui nende hinnapakkuja ei ole saanud nende ostmiseks toetust)

 4. infotehnoloogilise lahenduse ja tarkvara ostmise ja paigaldamise kulud

5. Punktis 1 ja 2 nimetatud tegevuse osaks võib olla kavandatava ehitise projekteerimistööde, sealhulgas muinsuskaitseseaduse alusel kehtestatud korras muinsuskaitse eritingimuste koostamise kulud, kavandatavale ehitustööle ehitusseadustiku alusel kehtestatud korras omanikujärelevalve tegemise kulud ja muinsuskaitseseaduse alusel kehtestatud korras muinsuskaitselise järelevalve tegemise kulud; Abikõlbulikud kulud peavad olema põhjendatud, selged, üksikasjalikult kirjeldatud, majanduslikult otstarbekad ja toetuse eesmärgi saavutamiseks vajalikud ning vastama meetme eesmärkidele ning maaeluministri LEADER-meetme määruse nõuetele."

**Kohaliku tegevusgrupi nõuded projektitoetuse taotlejale ja toetuse saajale (sh. meetmes lubatud taotlejad ning dokumendid, mida peab projektitoetuse taotleja esitama taotluse esitamisel):**

1. Maaeluministri LEADER määruses projektitaotluse esitamise hetkel kehtivad nõuded projektitaotlejale ja -taotlusele.

2. MTÜ Partnerid täiendavad nõuded:

2.1.Taotlejateks võivad olla MTÜ Partnerite (enne Haldusreformi) tegevuspiirkonnas registreeritud (juriidiline aadress) ning tegutsevad:

 ● Mikroettevõtted (OÜ-d, AS-id, täisühingud, usaldusühingud, tulundusühistud, FIE-d). Mikroettevõte - alla 10 töötaja, aastakäive ja/või aastabilansi kogumaht 2000 - 1 000 000 eurot. 2.2. Investeering teostatakse MTÜ Partnerid tegevusgrupi piirkonnas;

2.3. Taotleja ei tohi olla majanduslikes raskustes (ei ole riiklikku maksuvõlga; võlakordaja on väiksem kui 0,70, maksevõime näitaja suurem kui 1,00 taotluse esitamisele vahetult eelnenud majandusaastal);

2.4. MTÜ Partnerid ei toeta ehitustegevusega seotud poolikuid jätkuprojekte, projektid peavad jõudma taotluses näidatud sihipärase kasutuseni.

 2.5. Projektitoetuse saajal on kohustus peale projekti lõppu täita ja esitada tegevusgrupi poolt ettenähtud vormil seirearuanne ning võimaldada järelseire tegemist kuni 3 aastat peale projekti lõppemist.

**Projektitaotlusega esitatavad dokumendid**:

●Maaeluministri LEADER määruses nõutavad projektitaotlusega esitatavad dokumendid ; ●MTÜ Partnerid juhatuse poolt kinnitatud projektitoetuse taotleja taotlusvorm ;

 ● Ehituste või paigaldatavate seadmete puhul KOV-i poolt väljastatud tõend ehitusloa või kirjaliku nõusoleku väljastamise/mittevajalikkuse kohta, kui määruses ei nõuet taotluse esitamisel esitada ehitusluba või kirjalik nõusolek.

 ● Pakkumiskutse ja hinnapakkumus(ed)

● 2022.a. bilanss ja kasumiaruanne

 ● Taotleja võib esitada taotlusvooru ainult ühe taotluse

Projektitaotlused esitatakse tegevusgrupile läbi e-PRIA

**Toetuse maksimaalne suurus ja määr:**

Toetuse määr on:

 Ettevõtjad – kuni 60%;

Taristuinvesteeringud – kuni 60% investeeringu objekti abikõlbulikest kuludest (s.h. liitumistasud)

Maastiku-või mootorsõiduk – kuni 30% investeeringu abikõlbulikest kuludest

Maksimaalne toetussumma ühe taotleja kohta on kuni 15 000 eurot.

 Projektitoetuse minimaalne määr on 15% toetatava tegevuse abikõlbuliku kulu maksumusest

**Sihtvaldkond, kuhu strateegia meede panustab:**

1A, 2A, 3A, 5B, 5C, 6A, 6B

Euroopa Parlamendi ja nõukogu määruse (EL) nr 1305/2013 artiklis 5 nimetatud prioriteedid ja määruse artiklid, mille eesmärkide saavutamisele strateegia meetme rakendamine enim kaasa aitab:

Meede vastab Euroopa Parlamendi ja nõukogu määruse (EL) nr 1305/2013 artiklis 5 toodud prioriteetidele: nr 1: Teadmussiirde ja innovatsiooni tugevdamine põllumajanduses, metsanduses ja maapiirkondades nr 2: Põllumajandusettevõtete elujõulisuse ja kõigi põllumajandusvormide konkurentsivõime parandamine kõigis piirkondades ning uuenduslike põllumajandustehnoloogiate ja metsade säästva majandamise edendamine nr 3: Toiduahela korraldamise, sealhulgas põllumajandustoodete töötlemise ja turustamise, loomade heaolu ja riskijuhtimise edendamine põllumajanduses nr 5: Loodusvarade tõhusama kasutamise edendamine ning vähese CO₂-heitega ja kliimamuutuste suhtes vastupidavale majandusele ülemineku toetamine põllumajanduses ning toiduainete- ja metsandussektoris nr 6: Sotsiaalse kaasatuse, vaesuse vähendamise ja majanduskasvu edendamine maapiirkondades Artikkel 17 - Investeeringud materiaalsesse varasse Artikkel 19 - Põllumajandusettevõtete ja ettevõtluse areng Artikkel 20 - Põhiteenused ja külauuendus maapiirkonnas Artikkel 26 – Metsamajandus Artikkel 35 - Koostöö Artikkel 45 – Investeeringud

**Strateegia meede kattub Eesti maaelu arengukava 2014-2020 meetmega**:

Ei

**Strateegia meetme indikaatorid ja sihttasemed:**

Mõjuindikaatorid: • Uute ettevõtete arv ◊ Eesmärk: ettevõtete arvu kasv vähemalt 50% võrreldes baasaastaga (2007-2014 – 75%) ◊ Allikas: Statistikaamet • Arendatud tegutsevate ettevõtete arv ◊ Eesmärk: vähemalt 40 ettevõtet ◊ Allikas: Projektitaotlused • Taotlejate poolt loodud/säilitatud töökohtade arv ◊ Eesmärk: vähemalt 90 uut või säilitatud töökohta ◊ Allikas: Kuluaruanded Väljund- ja tulemusindikaatorid: • Toetatud projektide arv ◊ Eesmärk: vähemalt 10 projekti taotlusvoorus ◊ Allikas: Projektitaotlused • Kohalikul ressursil põhinevate uute või uudsete toodete/teenuste arv ◊ Eesmärk: vähemalt 10 uut või uudset toodet ja teenust taotlusvoorus esitatud projektide kohta ◊ Allikas: Projektitaotlused, rahastatud projektide mõju-uuring

**Projektitoetuse taotluste hindamiskriteeriumid**:

Hindamiskriteeriumid:

1) Uue või uudse toote või teenuse loomine, hindepunktide skaala 1-5, osakaal 30%

2) Projekti lisandväärtus, hindepunktide skaala 1-5, osakaal 25%

3) Projekti tegevuste ja investeeringute jätkusuutlikkus ja teostatavus, hindepunktide skaala 1-5, osakaal 25%

4) Mõju töökeskkonna paranemisele, hindepunktide skaala 1-5, osakaal 15%

5) Kulude otstarbekus, hindepunktide skaala 1-5, osakaal 5%

Eelistused: Eelistatud on projektid, mille fookuseks on kohalikul ressursil põhinevate uudsete toodete ja teenuste väljaarendamine, seejuures kaitstes ja hoides olemasolevaid ressursse.